b'\n_START_ARTICLE_\nBendraa\xc5\xa1is kabelis\n_START_PARAGRAPH_\nBendraa\xc5\xa1is kabelis (anks\xc4\x8diau vadintas koaksialiniu kabeliu)\xc2\xa0\xe2\x80\x93 elektros kabelis, susidedantis i\xc5\xa1 laid\xc5\xbeios vielos, kuri\xc4\x85 supa izoliacinis tarpiklis (paprastas dielektrinis izoliatorius) ir ekranuojantis metalinis cilindrinis tinklelis. Galiausiai visa tai apjuosta plastikiniu izoliuojan\xc4\x8diu apvalkalu._NEWLINE_Bendraa\xc5\xa1is kabelis naudojamas auk\xc5\xa1to da\xc5\xbenio signalams perduoti (transliacijai). Signal\xc4\x85 ne\xc5\xa1antis elektromagnetinis laukas sukuriamas tarp vidinio ir i\xc5\xa1orinio laidininko. Tiksliau\xc2\xa0\xe2\x80\x93 elektromagnetinis laukas esti tarp centrin\xc4\x97s vielos ir i\xc5\xa1orinio metalinio tinklelio. Ir visa tai apjuosta papildoma plastikine, stora, izoliacine med\xc5\xbeiaga. Taigi \xc5\xa1is elektromagnetinis laukas nesikerta ir nes\xc4\x85veikauja su i\xc5\xa1oriniais elektromagnetiniais laukais. Interferencijos neb\xc5\xabna.\n_START_SECTION_\nPaai\xc5\xa1kinimas\n_START_PARAGRAPH_\nBendraa\xc5\xa1iai kabeliai yra dviej\xc5\xb3 r\xc5\xab\xc5\xa1i\xc5\xb3\xc2\xa0\xe2\x80\x93 stand\xc5\xabs ir lankstieji._NEWLINE_Standieji turi kiet\xc4\x85 apdangal\xc4\x85, o lanks\xc4\x8di\xc5\xb3j\xc5\xb3 apdangalas plonas ir susuktas \xc4\xaf kas\xc4\x85, kuri esti i\xc5\xa1 plonos vielos. Vidinis izoliatorius, vadinamas dielektriku, yra itin svarbus viso kabelio savyb\xc4\x97ms. \xc5\xa0is dielektrikas turi savit\xc4\x85j\xc4\x85 var\xc5\xbe\xc4\x85 ir slopinim\xc4\x85. Dielektrikas gali b\xc5\xabti vientisas arba su i\xc5\xa1mu\xc5\xa1tais oro tarpais. Bendraa\xc5\xa1io kabelio galas da\xc5\xbeniausiai daromas su RF jungtimi.'